《大江东去 其十四 次东坡韵，题袁佩兰大尹画》
明代·夏言

海岳道人，向白云深处、静中观物。百尺瑶台清似水，仄倚丹崖物壁。

台下梅花，虬枝铁干，点缀千年雪。三山咫尺，神仙原是人杰。

老我而今自归来，天上豪兴时时发。笑傲烟霞，看人间、蠛蠓瓮中生灭。

白石樵翁，沧波渔父，相伴俱黄发。蓬莱小阁，相对灵峰山月。

作者简介：夏言（1482—1548），字公谨，汉族，江西贵溪人。明正德进士。初任兵科给事中，以正直敢言自负。世宗继位，疏陈武宗朝弊政，受帝赏识。裁汰亲军及京师卫队冗员三千二百人，出按皇族庄田，悉夺还民产。豪迈强直，纵横辩博，受宠升至礼部尚书兼武英殿大学士入参机务，不久又擢为首辅。嘉靖二十七年议收复河套事，被至弃市死。其诗文宏整，又以词曲擅名。有《桂洲集》。